CELEX: 32022D0679
Language: da
Date: 2022-01-19 00:00:00
Title: Kommissionens gennemførelsesafgørelse (EU) 2022/679 af 19. januar 2022 om oprettelse af en observationsliste for stoffer og forbindelser, der anses for problematiske i forhold til drikkevand, i henhold til Europa-Parlamentets og Rådets direktiv (EU) 2020/2184 (meddelt under nummer C(2022) 142) (EØS-relevant tekst)

27.4.2022   
               
               
                  DA
               
               
                  Den Europæiske Unions Tidende
               
               
                  L 124/41
               
            
         KOMMISSIONENS GENNEMFØRELSESAFGØRELSE (EU) 2022/679
         af 19. januar 2022
         om oprettelse af en observationsliste for stoffer og forbindelser, der anses for problematiske i forhold til drikkevand, i henhold til Europa-Parlamentets og Rådets direktiv (EU) 2020/2184
         
            
               (meddelt under nummer C(2022) 142)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2020/2184 af 16. december 2020 om kvaliteten af drikkevand (1), særlig artikel 13, stk. 8, første afsnit, og
         ud fra følgende betragtninger:
         
                     (1)
                  
                  
                     I henhold til direktiv (EU) 2020/2184 skal der oprettes en observationsliste, hvorpå der opføres stoffer og forbindelser, som af sundhedsmæssige årsager anses for problematiske for offentligheden eller det videnskabelige miljø i forhold til drikkevand (»observationslisten«). På observationslisten skal der angives en vejledende værdi for hvert stof og hver forbindelse og om nødvendigt en mulig analysemetode, der ikke medfører uforholdsmæssigt store omkostninger.
                  
               
                     (2)
                  
                  
                     I henhold til artikel 13, stk. 8, i direktiv (EU) 2020/2184 skal 17-beta-estradiol og nonylphenol opføres på den første observationsliste på grund af deres hormonforstyrrende egenskaber og den risiko, de indebærer for menneskers sundhed. På grundlag af Verdenssundhedsorganisationens seneste anbefalinger vedrørende drikkevandsparametre (2) bør der fastsættes vejledende værdier på 300 ng/l for nonylphenol og 1 ng/l for 17-beta-estradiol ved denne gennemførelsesafgørelse.
                  
               
                     (3)
                  
                  
                     Der fastsættes kvantifikationsgrænser, jf. definitionen i Kommissionens direktiv 2009/90/EF (3), for 17-beta-estradiol og nonylphenol for at muliggøre måling af de vejledende værdier med en acceptabel præcisionsgrad, uden at det medfører uforholdsmæssigt store omkostninger.
                  
               
                     (4)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er omhandlet i artikel 22, stk. 1, i direktiv (EU) 2020/2184 —
                  
               VEDTAGET DENNE AFGØRELSE:
         
            Artikel 1
            Den observationsliste for problematiske stoffer og forbindelser i forhold til drikkevand, som er nævnt i artikel 13, stk. 8, i direktiv (EU) 2020/2184, findes i bilaget til denne afgørelse.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 19. januar 2022.
            
               
                  På Kommissionens vegne
               
               Virginijus SINKEVIČIUS
               
                  Medlem af Kommissionen
               
            
         
         
            (1)  EUT L 435 af 23.12.2020, s. 1.
         
            (2)  Verdenssundhedsorganisationens anbefalinger af 11. september 2017»Drinking Water Parameter Cooperation Project — Support to the revision of Annex I Council Directive 98/83/EC on the quality of water intended for human consumption (Drinking Water Directive)« — https://ec.europa.eu/environment/water/water-drink/pdf/WHO_parameter_report.pdf.
         
            (3)  Kommissionens direktiv 2009/90/EF af 31. juli 2009 om tekniske specifikationer for kemisk analyse og kontrol af vandets tilstand som omhandlet i Europa-Parlamentets og Rådets direktiv 2000/60/EF (EUT L 201 af 1.8.2009, s. 36).
      
      
         
            BILAG
            OBSERVATIONSLISTE FOR STOFFER OG FORBINDELSER, DER ANSES FOR PROBLEMATISKE I FORHOLD TIL DRIKKEVAND
            
                        
                           Navn på stof/stofgruppe eller forbindelse/gruppe af forbindelser
                        
                     
                     
                        
                           CAS-nr.
                        
                     
                     
                        
                           EU-nummer
                        
                     
                     
                        
                           Vejledende værdi (ng/L)
                        
                     
                     
                        
                           Kvantifikationsgrænse
                            (1)
                           (ng/L)
                        
                     
                     
                        
                           Mulig analysemetode
                        
                     
                  
                        17-beta-estradiol
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        —
                     
                  
                        nonylphenol (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Kvantifikationsgrænse som defineret i artikel 2, nr. 2), i direktiv 2009/90/EF.
            
               (2)  Disse stoffer havde tidligere CAS-nummer 25154-52-3 og 104-40-5.